[pic] | EUROOPA ÜHENDUSTE KOMISJON | Brüssel 5.6.2009 KOM(2009) 265 lõplik 2006/0008 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut: EUROOPA PARLAMENDI JA NÕUKOGU MÄÄRUS millega muudetakse määrust (EÜ) nr 883/2004 sotsiaalkindlustussüsteemide kooskõlastamise kohta ja määratakse kindlaks selle lisade sisu MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2006/0008 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut: EUROOPA PARLAMENDI JA NÕUKOGU MÄÄRUS millega muudetakse määrust (EÜ) nr 883/2004 sotsiaalkindlustussüsteemide kooskõlastamise kohta ja määratakse kindlaks selle lisade sisu 1. SISSEJUHATUS EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi nelja muudatusettepaneku kohta. 2. Üldine taust Ettepaneku Euroopa Parlamendile ja nõukogule edastamise kuupäev: - ettepanek KOM(2006) 7 lõplik (2006/0008/COD) - ettepanek KOM(2007) 376 lõplik (2007/0129 (COD)) | 24. jaanuar 2006 3. juuli 2007 | Euroopa Majandus- ja Sotsiaalkomitee arvamuse kuupäev: | 26. oktoober 2006 | Euroopa Parlamendi arvamuse kuupäev, esimene lugemine: | 9. juuli 2008 | Muudetud ettepaneku edastamise kuupäev (KOM(2008) 648 (lõplik) (2006/0008 COD)) | 15. oktoober 2008 | Ühise seisukoha vastuvõtmise kuupäev: | 17. detsember 2008 | Komisjoni teatise vastuvõtmise kuupäev: | 7. jaanuar 2009 | Euroopa Parlamendi arvamuse kuupäev (teine lugemine): | 22. aprill 2009 | 3. Ettepaneku eesmärk 29. aprillil 2004 võtsid Euroopa Parlament ja nõukogu vastu määruse (EÜ) nr 883/2004[1] sotsiaalkindlustussüsteemide kooskõlastamise kohta, millega asendatakse määrus (EMÜ) nr 1408/71[2]. Määruses nr 883/2004 on mitu lisa, mis sisaldavad üksikuid liikmesriike käsitlevaid sätteid. Teatavate lisade sisu ei olnud määruse (EÜ) nr 883/2004 vastuvõtmise ajal veel kindlaks määratud. Seepärast nähakse kõnealuse määrusega ette, et enne määruse kohaldamise kuupäeva tuleks kindlaks määrata selle II (kehtima jäävad konventsioonide sätted), X (mitteosamakselised rahalised erihüvitised) ja XI lisa (erisätted liikmesriikide õigusaktide kohaldamiseks) sisu. Samuti tuleb määruse nr 883/2004 mõnda lisa kohandada, et võtta arvesse nii pärast määruse vastuvõtmise kuupäeva Euroopa Liiduga liitunud liikmesriikide nõudmisi kui ka hiljutisi muutusi teistes liikmesriikides. Sellel taustal võttis komisjon vastavalt 24. jaanuaril 2006 ja 3. juulil 2007 vastu kaks ettepanekut: - ettepanek Euroopa Parlamendi ja nõukogu määruse kohta, millega muudetakse määrust (EÜ) nr 883/2004 (sotsiaalkindlustussüsteemide kooskõlastamise kohta) ja määratakse kindlaks XI lisa sisu; - ettepanek Euroopa Parlamendi ja nõukogu määruse kohta, millega muudetakse määruse (EÜ) nr 883/2004 (sotsiaalkindlustussüsteemide kooskõlastamise kohta) lisasid. 15. oktoobril 2008 esitas komisjon oma muudetud ettepaneku, milles võetakse arvesse Euroopa Parlamendi muudatusettepanekut ühendada kaks algset ettepanekut üheks tekstiks. Ettepanekuga (2007/0129/COD) seotud menetlusest loobuti, sest selle sisu inkorporeeriti esimese ettepanekuga (2006/0008/COD) seotud menetlusse. XI lisa sisu kindlaksmääramist käsitleva määruse ettepanekus nähakse ette üksikute liikmesriikide õigusaktide teatavaid tahke käsitlevad täiendavad eeskirjad, et tagada määruse nr 883/2004 tõrgeteta kohaldamine asjaomastes liikmesriikides. Kooskõlas lihtsustamise kui üldeesmärgiga sisaldab ettepanek vähem kandeid kui määruse (EMÜ) nr 1408/71 vastav VI lisa. Määruse nr 883/2004 II ja X lisaga samaväärsed sätted sisalduvad määruse nr 1408/71 III ja IIa lisas. Ülejäänud lisasid peab täiendama, et võtta arvesse liikmesriike, kes liitusid ELiga pärast määruse (EÜ) nr 883/2004 vastuvõtmist. Mõned nimetatud lisade sätted sisalduvad ka määruses 1408/71. I lisa 1. osa (ülalpidamistoetuste ettemaksed) ning III ja IV lisa (tervishoiuhüvitiste erieeskirjad) on aga uued. 4. Komisjoni arvamus Euroopa Parlamendi muudatusettepanekute kohta 4.1. Muudatusettepanekud, millega komisjon nõustub Komisjon nõustub kõigi parlamendis vastu võetud nelja muudatusettepanekuga. Neli muudatust on seotud III lisaga, mis sisaldab nimekirja liikmesriikidest, kes kohaldavad pädevas liikmesriigis „piiranguid mitterahaliste hüvitiste õigustele piirialatöötaja pereliikmete puhul”. Tekstiga nähakse ette, et III lisa tuleb läbi vaadata hiljemalt viie aasta möödumisel alates määruse jõustumise kuupäevast. Kõigi nelja vastava muudatuse (uus põhjendus 7a, artikli 1 punkt 7, artikli 1 punkt 8 ning artikli 1 punkti 9 alapunkt b a (uus)) eesmärk on selgitada, et läbivaatamise eesmärk on eeskätt tühistada III lisa, kui ei ole kaalukaid põhjusi selle tegemata jätmiseks 5. JÄRELDUS Vastavalt EÜ asutamislepingu artikli 250 lõikele 2 muudab komisjon oma ettepanekut eespool esitatud viisil. [1] ELT L 166, 30.4.2004, parandatud versioon ELT L 200, 7.6.2004, lk 1. [2] Nõukogu määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, EÜT L 149, 5.7.1971, lk 2.